ai4bharat/Pralekha huggingface dataset:
पंतप्रधान कार्यालय
ईस्टरच्या विशेष प्रसंगी पंतप्रधानांनी ख्रिस्ती समुदायातल्या आध्यात्मिक गुरूंची भेट घेतली
दिल्ली इथल्या सॅक्रेड हार्ट कॅथेड्रल ला दिलेल्या भेटीची काही क्षणचित्रे सामायिक केली.
ईस्टरच्या विशेष प्रसंगी पंतप्रधान नरेंद्र मोदी यांनी ख्रिस्ती मुदायातल्या आध्यात्मिक गुरूंची भेट घेतली पंतप्रधानांनी ट्विटच्या माध्यमातून म्हटलं आहे की-
“आज ईस्टरच्या अत्यंत विशेष प्रसंगी मला दिल्लीत सेक्रेड हार्ट कॅथेड्रल ला भेट देण्याची संधी मिळाली मी ख्रिस्ती समुदायातल्या आध्यात्मिक गुरूंचीही भेट घेतली
ही त्याची काही क्षणचित्रे”
“ईस्टर निमित्त दिल्लीच्या सॅक्रेड हार्ट कॅथेड्रल इथली ही आणखी काही चित्रे”
“या दिवसानिमित्त समाजात आनंद आणि एकोपा वृद्धिंगत होऊ दे.”
पंतप्रधान कार्यालय
पंतप्रधानांनी म्वालिमू न्येरेरे यांना 100 व्या जयंतीनिमित्त वाहिली श्रद्धांजली
नवी दिल्ली, 13 एप्रिल 2022
पंतप्रधान, नरेंद्र मोदी यांनी महान नेते आणि भारताचे मित्र, म्वालिमू न्येरेरे यांना त्यांच्या 100 व्या जयंतीनिमित्त आदरांजली वाहिली आहे. म्वालिमू न्येरेरे यांची एकता आणि समानतेची तत्त्वे आजही प्रासंगिक आहेत. त्यांचे जीवन आणि कार्य आपल्या सर्वांसाठी सतत प्रेरणादायी राहील, असे मोदी म्हणाले.
आपल्या ट्विट संदेशात पंतप्रधान म्हणाले;
"म्वालिमू न्येरेरे यांचे जीवन आणि त्यांचे कार्य आपल्या सर्वांसाठी निरंतर प्रेरणादायी आहे. त्यांनी सांगितलेली एकता आणि समानतेची तत्त्वे आजही प्रासंगिक आहेत. भारताचे महान नेते आणि मित्र म्वालिमू न्येरेरे यांना त्यांच्या 100 व्या जयंतीनिमित्त माझी श्रद्धांजली."
S.Kulkarni/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
आंतरराष्ट्रीय कामगार संघटनेच्या प्रशासक मंडळाचे अध्यक्षपद 35 वर्षानंतर भारताकडे
35 वर्षानंतर भारताने आंतरराष्ट्रीय कामगार संघटना, आयएलओच्या प्रशासकीय मंडळाचे अध्यक्षपद स्वीकारले असून भारत आणि आयएलओ यांच्यातल्या 100 वर्षांच्या संबंधाचा नवा अध्याय सुरु होणार आहे.
आयएलओच्या प्रशासक मंडळाचे अध्यक्ष म्हणून श्रम आणि रोजगार सचिव अपूर्व चंद्रा यांची निवड झाली आहे. ऑक्टोबर 2020 ते जून 2021 या काळासाठी ही निवड करण्यात आली आहे. आयएलओच्या प्रशासक मंडळाचे अध्यक्ष हे आंतरराष्ट्रीय लौकीकाचे पद आहे.
आयएलओचे प्रशासक मंडळ हे सर्वोच्च कार्यकारी मंडळ असून ते धोरण, कार्यक्रम, बजेट याबाबत आखणी करते आणि महासंचालकाची निवड करते. आयएलओचे सध्या 187 सदस्य आहेत. येत्या नोव्हेंबरमध्ये प्रशासक मंडळाच्या होणाऱ्या बैठकीचे अध्यक्ष पद अपूर्व चंद्रा भूषवणार आहेत.
जिनिव्हा इथे वरिष्ठ अधिकारी आणि सदस्य राष्ट्रांच्या सामाजिक भागीदारांशी संवाद साधण्याची संधी त्यांना लाभणार आहे. श्रम बाजारपेठेत लवचिकता राखण्याच्या दृष्टीने सरकारने उचललेल्या परिवर्तनात्मक उपक्रमांची सहभागी होणाऱ्या सदस्यांना माहिती देण्याबरोबरच संघटीत आणि असंघटीत क्षेत्रातल्या सर्व कामगारांच्या सामाजिक सुरक्षेचे सार्वत्रिकीकरण करण्याचा उद्देशही स्पष्ट करता येणार आहे.
अपूर्व चंद्रा हे भारतीय प्रशासकीय सेवेच्या 1988 च्या तुकडीतले महाराष्ट्र केडरचे अधिकारी आहेत. केंद्र सरकारच्या पेट्रोलियम आणि नैसर्गिक वायू मंत्रालयात त्यांनी सात वर्षाहून अधिक काळ काम केले आहे. महाराष्ट्र सरकारचे प्रधान सचिव  म्हणून त्यांनी 2013 ते 2017 या काळात काम पाहिले आहे. संरक्षण मंत्रालयात महासंचालक  म्हणून 01.12.2017 ला ते रुजू झाले. नव्या संरक्षण खरेदी प्रक्रियेचा मसुदा तयार करण्याच्या समितीचे अध्यक्ष पद त्यांच्याकडे होते. 1st October 2020 संरक्षण खरेदी प्रक्रिया अमलात आली त्याच दिवशी त्यांनी श्रम आणि रोजगार मंत्रालयाचे सचिव म्हणून सूत्रे हाती घेतली.
M.Chopade/N.Chitale/P.Kor
माहिती आणि प्रसारण मंत्रालय
65 व्या राष्ट्रीय चित्रपट पुरस्कारांची घोषणा
दिवंगत अभिनेते विनोद खन्ना यांना दादासाहेब फाळके पुरस्कार
आसामी चित्रपट व्हिलेज रॉकस्टार्स सर्वोत्कृष्ट चित्रपट आणि सर्वोत्कृष्ट लोकप्रिय चित्रपटाचा पुरस्कार बाहुबली-द कनक्लुजन
हिंदी चित्रपट ‘मॉम’साठी दिवंगत अभिनेत्री श्रीदेवी यांना सर्वोत्कृष्ट अभिनेत्रीचा पुरस्कार
नगरकिर्तन चित्रपटासाठी रिद्धी सेनला सर्वोत्कृष्ट अभिनेत्रीचा पुरस्कार
पांपली दिग्दर्शित जसारी भाषेतील चित्रपट ‘सिंजर’ला सर्वोत्कृष्ट पदार्पण चित्रपटासाठी इंदिरा गांधी पुरस्कार
मल्यालम चित्रपट भयानकमसाठी दिग्दर्शक जयराजला सर्वोत्कृष्ट दिग्दर्शक पुरस्कार
नवी दिल्ली, 13 एप्रिल 2018
65 व्या राष्ट्रीय चित्रपट पुरस्कारांची घोषणा आज नवी दिल्ली येथे करण्यात आली. दिवंगत अभिनेते विनोद खन्ना यांना मरणोत्तर दादासाहेब फाळके पुरस्कार जाहीर झाला आहे. सर्वोत्कृष्ट चित्रपटाचा राष्ट्रीय पुरस्कार व्हिलेज रॉकस्टार्स या आसामी चित्रपटाला मिळाला आहे. तर बाहुबली-द कनक्लुजन हा सर्वोत्तम लोकप्रिय चित्रपट ठरला आहे. पदार्पण चित्रपटातील सर्वोत्कृष्ट दिग्दर्शकाचा इंदिरा गांधी पुरस्कार पांपली दिग्दर्शित ‘सिंजर’ या जसारी भाषेतील चित्रपटाला मिळाला आहे.
राष्ट्रीय एकता या विषयावरील मराठी चित्रपट ‘धप्पा’ ला नर्गिस दत्त पुरस्कार जाहीर झाला आहे. ‘भयानकम’ या चित्रपटासाठी जयराज यांना सर्वोत्कृष्ट दिग्दर्शकाचा पुरस्कार मिळाला आहे. नागराज मंजुळे यांना नॉन-फिचर फिल्म श्रेणीतील चित्रपटासाठी सर्वोत्कृष्ट दिग्दर्शकाचा पुरस्कार जाहीर झाला आहे. नगरकिर्तन या चित्रपटासाठी अभिनेत्री रिद्धी सेन हिला सर्वोत्तम अभिनेत्रीचा राष्ट्रीय पुरस्कार जाहीर झाला आहे तर ‘मॉम’ या चित्रपटासाठी दिवंगत अभिनेत्री श्रीदेवी यांना सर्वोत्तम अभिनेत्रीचा पुरस्कार मरणोत्तर जाहीर झाला आहे.
व्ही.सी.अभिलाषा दिग्दर्शित ‘आलोरुक्कम’ या मल्याळम चित्रपटाला सामाजिक विषयावरील सर्वोत्कृष्ट चित्रपटाचा पुरस्कार मिळाला आहे. सर्वोत्कृष्ट बाल चित्रपटाचा पुरस्कार म्होरक्या या मराठी चित्रपटाला मिळाला आहे.
3 मे 2018 रोजी राष्ट्रपती रामनाथ कोविंद यांच्या हस्ते या पुरस्कारांचे वितरण होणार आहे.
NS/SM/PK
(Visitor Counter : 127
अर्थ मंत्रालय
जीएसटीआर -2A मधील आयातीसंदर्भातील माहिती
नवी दिल्ली, 29 ऑगस्ट 2020
जीएसटीआर-2A ह्या अर्जात दोन नवे रकाने घातले असून त्यात परदेशातून आयात केलेल्या वस्तूंसाठी एक आणि विशेष आर्थिक क्षेत्रात आवक पुरवठा करणाऱ्या घटकांसाठी अथवा विकासकांसाठी एक  असे असतील. आईसगेट सिस्टीम  विभागाकडून करदाते आता त्यांच्या बिलातील जीएसटी सिस्टीम  मधे किती शुल्क भरले गेले, ते पाहू शकतील. आता सुरू केलेली पध्दत ही चाचणीदाखल केली असून त्यामुळे कार्यक्षमता वाढीस लागेल तसेच करदात्यांकडून त्याबाबत लगेच अभिप्राय मागविला जाईल.
सध्या अस्तित्वात असलेली पध्दत 6 ऑगस्ट 2020 पर्यंतची माहिती दाखवत आहे. त्याशिवाय ह्या सिस्टीम मधे सध्या करदात्यांना आपल्या बिलामधील आयातीबद्दलची असंगणकीय जागेवरून भरलेली माहिती  दाखवत नसून, आयातीबद्दलची कुरिअर द्वारे वा टपाल कार्यालयातून भरलेली माहिती देखील दिसून येत नाही. लवकरच ही सुविधा सुरु केली जाईल.
यामधे काही बदल केला गेल्यास त्याबाबत माहिती दिली जाईल.
करदात्यांना विनंती करण्यात येत आहे, की त्यांनी स्वयंस्फूर्तीने पोर्टल वरून अभिप्राय नोंदवावा.M.Jaitely/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
राष्ट्रपती कार्यालय
दसऱ्याच्या पूर्वसंध्येला राष्ट्रपतींच्या जनतेला शुभेच्छा
नवी दिल्ली, 14 ऑक्टोबर 2021
विजयादशमी म्हणजे दसऱ्याच्या पूर्वसंध्येला, राष्ट्रपती राम नाथ कोविंद यांनी आपल्या संदेशाद्वारे जनतेला शुभेच्छा दिल्या आहेत. आपल्या संदेशात राष्ट्रपती म्हणाले:-
“विजयादशमीच्या पवित्र प्रसंगी मी देशातील तसेच भारताबाहेर राहणाऱ्या सर्व नागरिकांना शुभेच्छा देतो.
विजयादशमीचा उत्सव दुष्ट शक्तीवर सुष्ट शक्तीने मिळवलेल्या विजयाचा उत्सव आहे. हा उत्सव आपल्याला, मूल्ये, चांगुलपणा आणि नैतिकतेच्या मार्गावर चालण्यासाठी प्रेरणा देतो. प्रभू श्रीरामाचे व्यक्तिमत्व आणि ‘मर्यादा पुरुषोत्तम’ म्हणून त्यांचे आदर्श, आपल्या सर्वांना आदर्श वर्तन करण्याची प्रेरणा देतात.
हा उत्सव आपल्यातली नैतिक मूल्ये अधिक बळकट करणारा ठरो आणि संपूर्ण समाजाचा नैतिक पाया भक्कम करणारा असो तसेच आपल्या सर्व नागरिकांना ‘देश उभारणीची प्रेरणा देणारा ठरावा, असे राष्ट्रपतींनी आपल्या संदेशात म्हटले आहे.
राष्ट्रपतींचे संपूर्ण भाषण ऐकण्यासाठी इथे क्लिक करा.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
वस्त्रोद्योग मंत्रालय
कमी कार्बन उत्सर्जनासाठी योगदान आणि चक्राकार अर्थव्यवस्थेला चालना देणाऱ्या शाश्वत कापड उद्योग क्षेत्रात भारत अग्रेसर आहे: केंद्रीय वस्त्रोद्योग मंत्री पीयूष गोयल
भारतीय वस्त्रोद्योगाने आपल्या नाविन्यपूर्ण आणि आकर्षक उत्पादनांनी जगभरात ठसा उमटवला आहे: गोयल
क्लस्टर-आधारित दृष्टिकोन आणि योग्य चाचणी सुविधांसह दर्जेदार उत्पादनांमुळे पीएम मित्र पार्क लॉजिस्टिक खर्च कमी करतील : गोयल
नवी दिल्ली, 26 जून 2023
कार्बन उत्सर्जन कमी राखण्यात योगदान देत आणि चक्राकार अर्थव्यवस्थेला चालना देत भारत शाश्वत वस्त्रोद्योगात अग्रेसर बनला आहे, असे केंद्रीय वस्त्रोद्योग, वाणिज्य आणि उद्योग तसेच ग्राहक व्यवहार, अन्न आणि सार्वजनिक वितरण मंत्री पीयूष गोयल यांनी सांगितले. उत्तर प्रदेशातील ग्रेटर नोएडा येथे आज 69 व्या इंडिया इंटरनॅशनल गारमेंट फेअर  च्या उद्घाटन समारंभात त्यांनी मार्गदर्शन केले. भारतीय वस्त्रोद्योगाने आपल्या नाविन्यपूर्ण आणि आकर्षक उत्पादनांनी जगात ठसा उमटवला आहे, असे ते म्हणाले.
भारताच्या वस्त्रोद्योग क्षेत्राला चालना देण्याच्या उद्देशाने देशातील 7 राज्यांमध्ये प्रधानमंत्री मेगा इंटिग्रेटेड टेक्सटाईल रीजन अँड अपेरल  पार्कची स्थापना करण्यात येत असल्याची माहिती त्यांनी दिली. योग्य चाचणी सुविधांसह दर्जेदार उत्पादन आणि उत्पादनाच्या क्लस्टर-आधारित दृष्टिकोनामुळे पीएम मित्र पार्क्स, लॉजिस्टिक खर्च कमी करतील असेही त्यांनी सांगितले. पीएम मित्र पार्क्स परिसरातल्या युनिट्सना देशांतर्गत मागणी तसेच निर्यात पूर्ण करण्यास मदत होणार असल्याने त्याचा स्थानिक फायदाही होणार असल्याचे त्यांनी सांगितले.
उद्योगांनी गुणवत्तेवर भर द्यावा आणि गुणवत्ता मानकांचे पालन करण्यासाठी त्यांच्या उत्पादनांची चाचणी घ्यावी असे आवाहन गोयल यांनी आपल्या भाषणात केले. चांगल्या दर्जाच्या उत्पादनांचे उत्पादन सुलभपणे करण्यासाठी नवनवीन तंत्रज्ञान विकसित करण्यासाठी त्यांनी तरुणांना प्रेरित केले. वस्त्रोद्योग क्षेत्रात गुणवत्ता आणि व्यावसायिकता वाढवण्यावर आयआयजीएफने भर दिला पाहिजे, असे त्यांनी सांगितले.
भारत विविध देशांसोबत सर्वसमावेशक आर्थिक भागीदारी करार  आणि मुक्त व्यापार करारांच्या  शक्यतांची चाचपणी करत आहे, असेही ते म्हणाले. या करारांचा उद्देश बाजारपेठांची व्याप्ती वाढवणे आणि भरभराट होत असलेल्या भारतीय वस्त्रोद्योग क्षेत्रातील निर्यातदारांना सुविधा देणे आहे, असे त्यांनी नमूद केले. भारताने नवीन बाजारपेठांमध्ये प्रवेश करणे, निर्यात वाढवणे आणि वस्त्रोद्योगात वाढीच्या संधी निर्माण करणे हे या करारांचे उद्दिष्ट आहे, असे ते म्हणाले.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
संरक्षण मंत्रालय
माझगाव गोदी
(नवी दिल्ली, 2 जानेवारी 2019
माझगाव डॉक शिपबिल्डर्स लिमिटेड मध्ये स्थायी पदांसाठी रिक्त जागा आहेत.
एक्झीक्युटिव्ह अर्थात कार्यकारी पदासाठी 173 जागा आहेत. माझगाव गोदीत गेल्या 10 वर्षापासून काही कुशल कामगार काम करत आहेत मात्र यासंदर्भात कायमस्वरुपी पदे रिक्त नाहीत.
आऊटसोर्स तत्त्वावर काम करण्यासंदर्भात माझगाव गोदीने 3-1-2018 ला खुल्या निविदा काढल्या होत्या. आवश्यक त्या प्रक्रियेनंतर 4-9-2018 ला एजन्सीला यासंदर्भात ऑर्डर काढण्यात आली.
संरक्षण राज्यमंत्री सुभाष भामरे यांनी लोकसभेत एका प्रश्नाच्या लेखी उत्तरात ही माहिती दिली. अरविंद सावंत यांनी यासंदर्भात प्रश्न विचारला होता.
B.Gokhale/N.Chitale/P.Kor
रेल्वे मंत्रालय
वाढलेली मागणी लक्षात घेऊन जून 2021 मध्ये भारतीय रेल्वेकडून आणखी 660 रेल्वेगाड्यांना मान्यता
नवी दिल्ली, 18 जून 2021
कोरोना महामारीचा प्रभाव कमी होऊ लागल्याने जनतेला प्रवासाची सोय उपलब्ध करण्यासाठी, स्थलांतरित मजुरांना ये-जा करण्यासाठी आणि विविध गंतव्य स्थानांसाठी असलेल्या प्रतीक्षा यादीचा निपटारा करण्यासाठी भारतीय रेल्वे विशेष रेल्वेगाड्यांच्या संख्येत वाढ करत आहे.
कोविडपूर्वीच्या काळात दररोज सरासरी 1768 मेल/ एक्स्प्रेस रेल्वेगाड्यांचे परिचालन सुरू होते.
18-6-2021 रोजीच्या आकडेवारीनुसार सध्या दररोज 983 मेल/ एक्स्प्रेस रेल्वेगाड्यांचे परिचालन सुरू असून हे प्रमाण कोविडपूर्व काळातील परिचालनाच्या सुमारे 56% आहे. मागणीनुसार आणि व्यावसायिक औचित्य विचारात घेऊन रेल्वेगाड्यांच्या संख्येत हळूहळू वाढ करण्यात येत आहे.
1-6-2021 रोजी सुमारे 800 मेल/ एक्स्प्रेस रेल्वेगाड्यांचे परिचालन सुरू होते. 1-6-2021 ते 18-6-2021 या दरम्यान अतिरिक्त 660 मेल/ एक्स्प्रेस रेल्वेगाड्यांचे परिचालन करण्यास विभागीय रेल्वेंना मान्यता देण्यात आली आहे. याचा तपशील खालील प्रमाणे आहे:-
|
|
S.No.
|
|
Rly
|
|
MSPC
|
|
HSP
|
|
Total
|
|
1
|
|
CR
|
|
24
|
|
2
|
|
26
|
|
2
|
|
ECR
|
|
10
|
|
8
|
|
18
|
|
3
|
|
ER
|
|
64
|
|
4
|
|
68
|
|
4
|
|
NCR
|
|
16
|
|
0
|
|
16
|
|
5
|
|
NER
|
|
32
|
|
6
|
|
38
|
|
6
|
|
NFR
|
|
28
|
|
0
|
|
28
|
|
7
|
|
NR
|
|
158
|
|
0
|
|
158
|
|
8
|
|
NWR
|
|
32
|
|
2
|
|
34
|
|
9
|
|
SCR
|
|
20
|
|
64
|
|
84
|
|
10
|
|
SECR
|
|
16
|
|
0
|
|
16
|
|
11
|
|
SER
|
|
44
|
|
16
|
|
60
|
|
12
|
|
SR
|
|
66
|
|
4
|
|
70
|
|
13
|
|
WCR
|
|
28
|
|
0
|
|
28
|
|
14
|
|
WR
|
|
14
|
|
2
|
|
16
|
|
Total
|
|
552
|
|
108
|
|
660
M.Chopade/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
आरोग्य आणि कुटुंब कल्याण मंत्रालय
देशाची पहिली न्युमोकोकल कॉन्ज्युगेट लस विकसित; डॉ. हर्ष वर्धन यांच्या हस्ते उद्घाटन
केंद्रीय आरोग्य आणि कुटुंब कल्याण मंत्री डॉ हर्ष वर्धन यांनी आज देशाच्या पहिल्या न्युमोकोकल कॉन्ज्युगेट लसीचे उद्घाटन केले. सिरम इन्स्टिट्यूट ऑफ इंडिया प्रायव्हेट लिमिटेड ने बिल अँड मिलिंडा गेट्स फौंडेशन यासारख्या भागीदारांसमवेत ही लस विकसित केली आहे.
उत्पादन संख्या लक्षात घेता सिरम ही जगातली सर्वात मोठी लस उत्पादक कंपनी असल्याचा उल्लेख करत भारताच्या अर्थव्यवस्थेतल्या कंपनीच्या योगदानाची दखल डॉ हर्ष वर्धन यांनी घेतली. सिरमच्या लसी 170 देशात वापरल्या जातात असे सांगून जगातल्या प्रत्येक तिसऱ्या मुलाचे लसीकरण या कंपनीच्या लसीने केले जाते असे त्यांनी नमूद केले.
पंतप्रधान नरेंद्र मोदी यांचा आत्मनिर्भर भारत दृष्टिकोन अनुसरत सिरमने न्युमोकोकल कॉन्ज्युगेट लस  विकसित करून कोविड-19 महामारीच्या लॉकडाऊन काळात पहिल्या स्वदेशी न्युमोकोकल कॉन्ज्युगेट लसिसाठी केंद्र सरकारकडून परवाना घेतल्याचे स्मरण त्यांनी उपस्थिताना करून दिले.
पीसीव्ही मध्ये भारत स्वयंपूर्ण होण्यासाठी आरोग्य आणि कुटुंब कल्याण मंत्रालयाच्या विशेष प्रयत्नांचा उल्लेखही त्यांनी केला.
भारताच्या गरजा लक्षात घेऊन तयार करण्यासाठी सिरमने केलेल्या कामगिरीचा तपशील देतानाच सिरमची पहिली स्वदेशी न्युमोकोकल कॉन्ज्युगेट लस बाजारात “न्युमोसील” या ब्रांड खाली माफक दरात उपलब्ध होईल.
5 यादृच्छिक नियंत्रित वैद्यकीय चाचण्यांद्वारे न्युमोसीलचे मुल्यांकन करण्यात आले असून भारत आणि आफ्रिकेतल्या लोकांमध्ये परवानाप्राप्त लसीच्या तुलनेत ते सुरक्षित आढळले आहे. न्युमोनियाचा संसर्ग जगभरात पाच वर्षाखालच्या 10 लाख बालकांच्या मृत्यूला कारणीभूत ठरतो.
पूनावाला समूहाचे अध्यक्ष आणि सिरमचे संस्थापक डॉ सायरस पूनावाला,सिरमचे मुख्य कार्यकारी अधिकारी अदर पूनावाला यावेळी उपस्थित होते.
M.Chopade/N.Chitale/P.Kor
पंतप्रधान कार्यालय
बर्मिंगहम येथे सुरु असलेल्या राष्ट्रकूल स्पर्धेत भारोत्तोलन क्रीडाप्रकारात कांस्यपदक जिंकल्याबद्दल पंतप्रधानांनी गुरदीप सिंग याचे केले अभिनंदन
पंतप्रधान नरेंद्र मोदी यांनी गुरदीप सिंग याचे बर्मिंगहॅम येथे सुरू असलेल्या राष्ट्रकूल स्पर्धेत भारोत्तोलन क्रीडाप्रकारात कांस्यपदक जिंकल्याबद्दल अभिनंदन केले आहे.
ट्वीट संदेशात पंतप्रधान म्हणाले,
“कठोर मेहनत आणि समर्पण याची परिणती म्हणजे असामान्य परिणाम आहेत. राष्ट्रकूल स्पर्धेत भारोत्तोलनमध्ये कांस्यपदक जिंकून गुरदीप सिंगने हेच दाखवून दिले आहे. आपल्या नागरिकांमध्ये आनंदाची भावना त्याने पदक जिंकून आणखी वाढीस लावली आहे. अभिनंदन आणि शुभेच्छा.”
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.17 कोटी  लसमात्रा देण्यात आल्या आहेत.
गेल्या 24 तासात 50,871 मात्रा देण्यात आल्या.
भारतातील उपचाराधीन रुग्णांची संख्या सध्या 2,035 आहे
उपचाराधीन रुग्णांचे प्रमाण 0.01% आहे
रुग्ण बरे होण्याचा दर सध्या 98.8% आहे.
गेल्या 24 तासात 163 रुग्ण बरे झाले, त्यामुळे बरे झालेल्यांची एकूण संख्या वाढून 4,41,48,472 वर पोहचली.
गेल्या 24 तासात 89 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.34 कोटी चाचण्या करण्यात आल्या. गेल्या 24 तासात 1,63,342 चाचण्या करण्यात आल्या.
खाण मंत्रालय
मे 2022 मध्ये देशाच्या खनिज उत्पादनात 10.9% वाढ
नवी दिल्ली, 18 जुलै 2022
मे, 2022 महिन्यात खाण आणि खनिज क्षेत्राच्या खनिज उत्पादनाचा निर्देशांक 120.1 वर पोहोचला होता . मे 2021 मधील पातळीच्या तुलनेत ही वाढ 10.9% जास्त आहे. तर, एप्रिल-मे, 2022-23 या कालावधीतली एकत्रित वाढ, गेल्या वर्षीच्या याच कालावधीच्या तुलनेत 9.4 टक्के इतकी नोंदली गेली आहे.
भारतीय खाण ब्युरोने जारी केलेल्या  च्या प्राथमिक आकडेवारीनुसार, मे 2022 मध्ये महत्त्वाच्या खनिजांची उत्पादन पातळी पुढील प्रमाणे होती: कोळसा 712 लाख टन, लिग्नाइट 42 लाख टन, नैसर्गिक वायू  2846 दशलक्ष घन. मी., पेट्रोलियम  26 लाख टन, बॉक्साइट 2276 हजार टन, क्रोमाईट 320 हजार टन, तांबे 8 हजार टन, सोने 97 किलो, लोह खनिज 221 लाख टन, शिसे  30 हजार टन, मॅंगनीज 235 हजार टन, जस्त  129 हजार टन, चुनखडी 348 लाख टन, फॉस्फोराईट 143 हजार टन, मॅग्नेसाइट 8 हजार टन आणि हीरे 22 कॅरेट.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने योग्य वेळी केलेल्या हस्तक्षेपामुळे खाद्यतेलांचे दर कमी
रिफाईंड सूर्यफुल तेल, रिफाईंड सोयाबीन तेल तसेच आरबीडी पामोलीन यांचे दर एका वर्षात अनुक्रमे 29.04%, 18.98% आणि 25.43% नी कमी
नवी दिल्ली, 26 जुलै 2023
आंतरराष्ट्रीय बाजारामध्ये तेलाच्या दरात झालेल्या घसरणीचा संपूर्ण लाभ सामान्य ग्राहकापर्यंत पोहोचेल हे सुनिश्चित करण्यासाठी भारत सरकार खाद्यतेलांच्या देशांतर्गत किरकोळ दरांवर बारकाईने लक्ष ठेवून असते. देशातील प्रमुख खाद्यतेल उत्पादक संघटना आणि उद्योग यांच्या प्रतिनिधींसमवेत नियमितपणे बैठका घेतल्या जातात आणि त्यामध्ये कमी होणाऱ्या आंतरराष्ट्रीय दरांनुसार खाद्यतेलांचे देशातील किरकोळ विक्री दर कमी करण्याचा सल्ला त्यांना देण्यात येतो.
खाद्यतेलांच्या देशांतर्गत बाजारातील दरांवर नियंत्रण ठेवून ते कमी करण्यासाठी सरकारने खालील पावले उचलली आहेत:
- कच्चे पामतेल, कच्चे सोयाबीन तेल आणि कच्चे सूर्यफुल तेल यांच्यावर लावलेले अडीच टक्के मुलभूत शुल्क संपूर्णतः काढून टाकण्यात आले आहे. तेलांवरील कृषी अधिभार 20% वरुन कमी करून 5% करण्यात आला आहे. ही शुल्करचना 31 मार्च 2024 पर्यंत कायम राखण्याचा निर्णय 30 डिसेंबर 2022 रोजी घेण्यात आला.
- दिनांक 21.12.2021 रोजी रिफाईंड सोयाबीन तेल आणि रिफाईंड सूर्यफुल तेल यांच्यावरील मुलभूत शुल्क 32.5% वरुन कमी करून 17.5% करण्यात आले तसेच रिफाईंड पामतेलावरील मुलभूत शुल्क 17.5% वरुन कमी करून 12.5% करण्यात आले. शुल्कांचे हे दर हे 31 मार्च 2024 पर्यंत लागू असतील.
- पुढील आदेश देईपर्यंत रिफाईंड पामतेलाची आयात विनाशुल्क सुरु ठेवण्याच्या सूचना सरकारने दिल्या आहेत.
दिनांक 20 जुलै 2023 रोजी प्राप्त माहितीनुसार गेल्या वर्षीपासून कच्चे सोयाबीन तेल आणि कच्चे सूर्यफुल तेल आणि रिफाईंड पामतेल यांसारख्या प्रमुख खाद्यतेलांचे आंतरराष्ट्रीय बाजारातील दर मोठ्या प्रमाणात कमी झाले आहेत. सरकारने सातत्याने केलेल्या प्रयत्नांमुळे गेल्या वर्षभरात रिफाईंड सुर्यफूल तेल, रिफाईंड सोयाबीन तेल आणि आरबीडी पामतेल यांचे किरकोळ दर अनुक्रमे 29.04%,18.98% आणि 25.43% कमी झाले आहेत.
सरकारने नुकत्याच हाती घेतलेल्या उपक्रमाअंतर्गत दिनांक 15.06.2023 पासून रिफाईंड सूर्यफुल तेल आणि रिफाईंड सोयाबीन तेल यांच्यावरील आयात शुल्क साडेसतरा टक्क्यावरून साडेबारा टक्के करण्यात आले आहे.
केंद्रीय ग्राहक व्यवहार, अन्न आणि सार्वजनिक वितरण राज्यमंत्री साध्वी निरंजन ज्योती यांनी लोकसभेत लिखित उत्तराद्वारे ही माहिती दिली.R.Aghor/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
राष्ट्रपती कार्यालय
कोरोना विषाणूच्या प्रादूर्भावाच्या पार्श्वभूमीवर प्रतिबंधात्मक उपाय म्हणून राष्ट्रपती भवनातील सफर उद्यापासून बंद
नवी दिल्ली, 12 मार्च 2020
नोवेल कोरोना विषाणू कोविड-19च्या प्रादूर्भावाच्या पार्श्वभूमीवर प्रतिबंधात्मक उपाय म्हणून उद्यापासून पुढील सूचनेपर्यंत राष्ट्रपती भवनातील सफर बंद ठेवण्यात येणार आहे. राष्ट्रपती भवन संग्रहालय संकुल आणि चेंज ऑफ गार्ड समारंभही नागरिकांसाठी पुढील सूचनेपर्यंत बंद ठेवण्यात येणार आहे.
B.Gokhale/S.Kakade/D.Rane
(Visitor Counter : 75
गृह मंत्रालय
सरदार पटेल राष्ट्रीय एकता पुरस्कार 2021 साठी 15 ऑगस्ट 2021 पर्यंत नामांकने पाठवता येणार
सरदार पटेल राष्ट्रीय एकता पुरस्कार 2021 साठी ऑनलाईन नामांकन/ शिफारस प्रक्रिया सुरु झाली असून नामांकन/ शिफारस पाठवण्याची अंतिम तारीख 15 ऑगस्ट 2021 आहे. नामांकन/शिफारस गृह मंत्रालयाच्या https://nationalunityawards.mha.gov.in या संकेतस्थळावर ऑनलाईन स्वीकारली जाईल.
भारताची एकता आणि अखंडता याविषयी दिलेल्या योगदानाचा गौरव म्हणून केंद्र सरकारने सरदार वल्लभभाई पटेल यांच्या नावाने सर्वोच्च नागरी पुरस्काराची स्थापना केली आहे. राष्ट्रीय एकता आणि अखंडतेच्या कार्याला चालना देण्यासाठी आणि मजबूत व अखंड भारताचे महत्व अधिक दृढ करण्यासाठी उल्लेखनीय आणि प्रेरणादायक योगदानाचा गौरव करण्याच्या उद्देशाने हा पुरस्कार दिला जातो.
धर्म, वंश, जात, लिंग, जन्म स्थान, वय किंवा व्यवसाय यांच्यात भेदभाव न करता भारताचा कोणताही नागरिक आणि कोणतीही संस्था/संघटना या पुरस्कारासाठी पात्र ठरू शकतात.
भारतातील कोणतीही राष्ट्रीय संस्था किंवा संघटना या पुरस्कारासाठी एखादी व्यक्ती किंवा संस्था किंवा संघटनेचे नाव सुचवू शकते. व्यक्ती/संस्था/संघटना स्वतःला देखील नामनिर्देशित करू शकतात. राज्य सरकारे, केंद्रशासित प्रदेश प्रशासन आणि केंद्र सरकारची मंत्रालयेही या पुरस्कारासाठी नामांकने पाठवू शकतात.
आरोग्य आणि कुटुंब कल्याण मंत्रालय
भारताच्या कोविड -19 प्रतिबंधक लसीकरण मोहिमेअंतर्गत लसीच्या एकूण 102.10 कोटींपर्यंत मात्रा देण्यात आल्या
गेल्या 24 तासात 77 लाखांपेक्षा अधिक मात्रा देण्यात आल्या
सध्या रुग्ण बरे होण्याचा दर 98.17 % ; मार्च 2020 पासूनचा उच्चांकी दर
गेल्या 24 तासात देशात 15,906 नव्या कोरोना बाधित रुग्णांची नोंद
भारताची सक्रीय रुग्णसंख्या  235 दिवसात सर्वात कमी
साप्ताहिक पॉझिटिव्हिटी दर  गेल्या महिनाभरात 2 % पेक्षा कमी
नवी दिल्ली, 24 ऑक्टोबर 2021
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासात कोविड प्रतिबंधक लसीच्या 77,40,676 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंध लसीच्या मात्रांच्या एकूण संख्येने 100 कोटी मात्रांचा टप्पा पार करून तो आता 102.10 कोटींपर्यंत  पोहोचला आहे. देशभरात 1,01,28,910 सत्रांच्या आयोजनातून हे लसीकरण साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे.
|
|
HCWs
|
|
1st Dose
|
|
1,03,78,202
|
|
2nd Dose
|
|
91,47,348
|
|
FLWs
|
|
1st Dose
|
|
1,83,69,369
|
|
2nd Dose
|
|
1,57,13,610
|
|
Age Group 18-44 years
|
|
1st Dose
|
|
40,66,93,956
|
|
2nd Dose
|
|
12,57,05,164
|
|
Age Group 45-59 years
|
|
1st Dose
|
|
17,19,01,451
|
|
2nd Dose
|
|
9,09,49,627
|
|
Over 60 years
|
|
1st Dose
|
|
10,80,56,100
|
|
2nd Dose
|
|
6,37,94,200
|
|
Total
|
|
1,02,10,43,258
गेल्या 24 तासात 16,479 रुग्ण कोविड आजारातून बरे झाल्यामुळे देशात  आतापर्यंत कोविड -19 आजारातून पूर्णपणे बऱ्या झालेल्या रुग्णांची संख्या 3,35,48,605 झाली आहे.
परिणामी, सध्या भारतातील रोगमुक्ती दर 98.17% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकार यांच्या शाश्वत आणि सहयोगात्मक प्रयत्नांमुळे गेले सलग 119 दिवस नोंदल्या जाणाऱ्या नव्या कोविड बाधितांची संख्या 50,000 पेक्षा कमी असण्याचा कल कायम आहे.
गेल्या 24 तासात 15,906 नव्या कोविडग्रस्त रुग्णांची नोंद झाली.
सक्रीय रुग्णसंख्या 2 लाखांच्या खाली आणि सध्या 1,72,594 इतकी आहे जी 235 दिवसांतील सर्वात कमी संख्या आहे. सक्रीय रुग्णसंख्या सध्या देशातील एकूण बाधित रुग्णसंख्येच्या 0.51% इतकी आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे.
गेल्या 24 तासात देशात एकूण 13,40,158 चाचण्या करण्यात आल्या. देशात आतापर्यंत सुमारे 59.97 कोटी  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटिव्हिटी दर सध्या 1.23 % असून गेले 30 दिवस हा दर 2% हून कमी राहिला आहे. तर दैनंदिन पॉझिटिव्हिटी दर आज 1.19 % आहे. दैनंदिन पॉझिटिव्हिटी दर गेले सलग 20 दिवस 2 % हून कमी आहे आणि आता गेले सलग 55 दिवस हा दर 3 % हून कमी राहिला आहे.